Попов Эраст Алексеевич

Попов Эраст Алексеевич (1926—1986) — коми драматург, режиссёр, актёр.

 Олан туй 
Эраст Попов чужис Коми (Зыряна) асвеськӧдлан обласьтысь Емдін уездса Слӧбӧдаын (ӧні — Удора районса Слӧбӧда сиктын 1926 вося кӧч тӧлысь 3-ӧд лунӧ.

1947 воын помаліс Сыктывкарын Коми Республикаса Драма театрын актёръяслысь студиа (педагог —  Н.М. Дьяконов), 1971 воын — ГИТИС-лысь театроведческӧй факультет.

1947 восянь — Коми Драма театрын ворсысь. Ворсіс 100 гӧгӧр роль.

Кор 1958 воын Сыктывкарын воссис Шылада театр, Эраст Попов вуджис сылӧн труппаас. Сэсся лои сэні режиссёрӧн, а 1962—1973 воясӧ — театрса медшӧр режиссёрӧн.

1973—1975 воясӧ вӧлі Коми АССР-са культура министрӧс 1-дза вежысьӧн. 1975 восянь — Республикаса Драма театрын режиссёр (1985 воын медшӧр режиссёрлысь удж вӧчысь).

Куліс Сыктывкарын 1986 вося сора тӧлысь 16-ӧд лунӧ.

 Гижан удж 
Эраст Попов гижис «Песни к звездам» медводдза коми оперетталысь либретто (шыладыс Яков Перепелицалӧн, 2-ӧд вариант — «Ни пуха, ни пера»); «Гроза над Усть-Куломом» медводдза коми опералысь либретто (Б.П. Семячков да С.И. Ермолинкӧд ӧттшӧтш), «У нас на Севере» пьеса, «Народный артист П.А. Мысов» монография (Сыктывкар, 1981).

 Рольяс 
 Саня Григорьев («Два капитана» В. Каверин серти)
 Кудряш («Гроза» А. Островскийлӧн)
 Треплев («Чайка» А.П. Чеховлӧн)
 Володя Ульянов («Семья» И.Н. Поповлӧн)
 Князь Ветринский («Лев Гурыч Синичкин» Д. Ленскийлӧн)
 Николай Курочкин («Свадьба с приданым» Н.М. Дьяконовлӧн)

 Спектакльяс пуктӧм 
 Шылада театрын спектакльяс пуктӧм 
 «Холопка» Н. Стрельниковлӧн (Г.З. Ваховскийкӧд ӧттшӧтш)
 «Севастопольский вальс» К. Листовлӧн
 «Сильва» И. Кальманлӧн
 «Баядера» И. Кальманлӧн
 «Принцесса цирка» И. Кальманлӧн
 «Травиата» Дж. Вердилӧн
 «Риголетто» Дж. Вердилӧн
 «Лебединый полет» Э. Тормислӧн

 Драма театрын спектакльяс пуктӧм 
 «Вдовий пароход» И. Грековалӧн
 «Иван и Мадонна» А. Кудрявцевлӧн
 «Красное и коричневое» И. Радоевлӧн
 «Две пригоршни мелочи» П. Мюллерлӧн
 «Вкус меда» Ш. Диленилӧн
 «Свои люди - сочтемся» А. Островскийлӧн
 «Праздник души» П. Шаховлӧн
 «Мыйла олам» П. Шаховлӧн
 «Йӧлӧга» В. Лекановлӧн
 «Йитчы-клеитчы» Г. Горчаковлӧн
 «Родники тундры» Е. Рочевлӧн

 Наградаяс 
 Коми АССР-са нимӧдана артист (1961)
 Коми АССР-са нимйӧза артист (1969)
 РСФСР-са искусствоясын нимӧдана уджалысь (19.08.1981)
 Коми АССР-са канму премиа босьтысь — И. Радоевлысь «Красное и коричневое» спектакль пуктӧмысь
 Диплом I степени на фестивале венгерской драматургии в СССР-ын венгер драматургиялӧн фестиваль вылын I тшупӧда Диплом да Венгрия культура министерстволӧн Ыджыд казьтылан медаль — П. Мюллерлысь «Две пригоршни мелочи» спектакль пуктӧмысь
 Ставсоюзса фестиваль вылын I тшупӧда Диплом (1972) — Э. Тормислӧн «Лебединый полет» спектакль пуктӧмысь

 Мукӧдтор 
Эраст Поповлӧн мамыс — Серафима Михайловна (1906—1973), 1938 восянь вӧлі Коми АССР-са Совнарком бердын искусствояс делӧяс серти Управлениеын начальник. Сылӧн веськӧдлігӧн Коми муын вӧлі лӧсьӧдӧма: «Асъя кыа» сьылан да йӧктан ансамбль, медводдза шылада школа, шылада училишо, Коми филармония, Шылада театр да Воркутаын аканьяслӧн театр.

 Ӧшмӧсъяс 
 Попов Эраст Алексеевич, народный артист Коми АССР (рочӧн)
 «Кино-Театр.ru» сайтын Попов Эраст Алексеевичлӧн олантуй йыылсь (рочӧн)

 Ыстӧдъяс 

Категория:Персоналия анбурӧд
Категория:Персоналия:Коми
Категория:Чужисны 1926 воын
Категория:Коми гижысь
Категория:Коми ворсысьяс
Категория:Коми драматургъяс
Категория:Коми АССР-са нимӧдана артистъяс
Категория:Коми АССР-са нимйӧза артистъяс
Категория:Слӧбӧда сикт овмӧдчӧмин